
1.  	Mi az a CRS?   
A CRS egy betűszó, COMMON REPORTING STANDARD rövidítése. 2014 októberében több mint 50 ország, köztük Magyarország is aláírta az OECD modell alapján létrehozott, illetékes hatóságok közötti együttműködés kérdését érintő multilaterális egyezményt a Pénzügyi Számlákkal kapcsolatos információk automatikus cseréjéről szóló, illetékes hatóságok közötti többoldalú megállapodás alkalmazása tárgyában (Competent Authority Agreement and Common Reporting Standard – CRS). Ezzel párhuzamosan, 2014 decemberében az Európai Unió Tanácsa elfogadta a 2014/107/EU irányelvet a 2011/16/EU irányelvnek az adózás területére vonatkozó kötelező automatikus információcsere tekintetében történő módosításáról. Az irányelv a tagállamok számára kötelezővé teszi az OECD modell alkalmazását. Az EU irányelvet implementáló magyar jogszabályok:   
· a pénzügyi számlákkal kapcsolatos információk automatikus cseréjéről szóló, illetékes hatóságok közötti többoldalú Megállapodás kihirdetéséről szóló 2015. évi CXC. törvény,   
· az adó- és egyéb közterhekkel kapcsolatos nemzetközi közigazgatási együttműködés egyes szabályairól szóló 2013. évi XXXVII. törvény (Aktv.) és egyes törvények módosításáról szóló 2015.  
évi CXCII. törvény (továbbiakban: CRS szabályozás).   
  
A CRS célja  
A nemzetközi adócsalás és adóelkerülés megakadályozásának egyik eszköze az illetékes hatóságok közötti együttműködés és az adóügyi információcsere, mely a résztvevő államoknak lehetőséget nyújt a nemzetközi adókikerüléssel szembeni hatékonyabb fellépésre. A CRS szabályozás célja annak megállapítása, hogy a Pénzügyi számlák számlatulajdonosai mely CRS résztvevő országban (továbbiakban: Érintett államok) rendelkeznek adóilletőséggel, és erről (illetve a CRS szabályozásban meghatározott adatokról) az egyezményben résztvevő országok adóhatóságai (köztük a Nemzeti Adó- és Vámhivatal) tájékoztatása az együttműködés, információcsere keretében. Az átadandó információkat a CRS szabályozás szerinti Jelentő Pénzügyi Intézmények kötelesek összegyűjteni és szolgáltatni az illetékes hatóság (a magyar Jelentő Pénzügyi Intézmények a Nemzeti Adó- és Vámhivatal – továbbiakban: NAV -) részére.  
Nyilatkozattétel  
A CRS szabályozásnak megfelelően a MagNet Bank Zrt. (továbbiakban „Bank”) 2016. január 01. napjától kezdődően minden új ügyfele adóügyi átvilágítását elvégzi. Új ügyfelek adóügyi vizsgálata: A Banknál 2016. január 1. napját követően számlát nyitó ügyfélnek az adóilletősége tekintetében nyilatkozatot (a továbbiakban: Nyilatkozat) kell tennie. A Nyilatkozaton meg kell adni, hogy   
· az ügyfél mely Érintett államban {az Érintett államok jegyzéke 1 sz. mellékletben található} rendelkezik adóilletőséggel, megadva az Érintett állambeli adóazonosítóját is. Egy számlatulajdonos több államban is rendelkezhet CRS szerinti adóilletőséggel, ezért a Nyilatkozatban több illetőség is megadható.   
· vagy azt a tényt, hogy nem rendelkezik Érintett államban illetőséggel.   
Természetes személyként egy nyilatkozatot kell megtenni. Nem magánszemély ügyfeleknek továbbá a Nyilatkozatban meg kell jelölniük:   
· a CRS szerinti státuszukat - Pénzügyi Intézmény/ Aktív Nem Pénzügyi Jogalany/Passzív Nem Pénzügyi Jogalany - {2. sz. melléklet Fogalmi meghatározások segédlet a státusz megállapításához}   
· illetve Passzív Nem Pénzügyi Jogalany esetén a tényleges tulajdonos(aik) CRS szerinti adóilletőségét is.  
Azokkal az új Számlatulajdonos ügyfelekkel, akik nem tesznek nyilatkozatot, vagy nyilatkozatuk hiányos, a Bank nem létesít szerződéses kapcsolatot, továbbá a nem nyilatkozó meglévő Számlatulajdonos ügyfelek pénzügyi számláit a Bank felmondhatja.  
Adatszolgáltatással érintett személyek  
Az adóügyi átvilágítási eljárás alapján a Banknak évente adatszolgáltatási kötelezettsége áll fenn a NAV felé, ha az eljárás alapján megállapítja, hogy  Magánszemélyek esetében:  
· Érintett állambeli adóügyi illetőséggel rendelkező magánszemély  Jogi személyek esetében:  
· Érintett állambeli adóügyi illetőséggel rendelkező Jogalany   
· Passzív Nem Pénzügyi Jogalany, amely egy vagy több Érintett állambeli adóügyi illetőséggel rendelkező Ellenőrzést gyakorló személy ellenőrzése alatt áll.  
Az adóilletőség, illetve a jelentésikötelezettség meghatározásakor figyelembe kell venni:  
Magánszemélyek, egyéni vállalkozók, őstermelők esetén:  
· Igazolt állandó lakcím vagy szokásos tartózkodási hely  
· igazolt adóilletőség,  
· levelezési cím (postafiók is),  
· telefonszám egy másik államban, magyar telefonszám hiányában  
· rendszeres átutalási megbízás egy tagállamban, vagy más államban vezetett (nem Betéti Számlához kapcsolódó) számlára,  
· valamely tagállamban, vagy más államban lakcímmel rendelkező személynek adott érvényes meghatalmazás vagy aláírási jogosultság,  
· valamely tagállamban, vagy más államban "postán maradó" vagy "kézbesítési megbízott" levelezési cím.  
  
Jogalanyok (jogi személy, egyéb szervezet, intézmény, vállalat stb.) esetén:  
· bejegyzési hely (alapítás helye)  
· székhely  
· egyéb cím  
· ellenőrzést gyakorló személyek (tényleges tulajdonosok) adóilletősége  
  
Az fenti valamely tagállamban vagy egyéb államban illetőségre utaló adat esetén a Bank további dokumentumokat is kérhet (pl. adóilletőséget igazoló okmányt).  
  
Jelentéstétel a NAV részére   
Amennyiben a számlatulajdonos Érintett állambeli adóügyi illetőségűnek minősül,  a Bank 2016. évtől kezdődően évente adatszolgáltatást teljesít a NAV felé, az adott adóévre vonatkozóan az adóévet követő év június 30-ig, az Aktv.-ben meghatározott adattartalommal.  
· számla tulajdonosának neve, címe, az illetősége szerinti tagállama vagy más állama, adóazonosító száma (ha ilyennel rendelkezik), továbbá magánszemély esetében születési helye és ideje, Passzív Nem Pénzügyi Jogalany esetében e jogalanyiság ténye;   
  
· jogi személyek esetében a jogi személy neve, címe, tagállama vagy más állama és (ha ilyen van) az illetősége szerinti más, joghatósággal rendelkező terület, továbbá adóazonosító száma (ha ilyennel rendelkezik), valamint a jelentendő tényleges tulajdonos neve, lakcíme, az illetősége szerinti tagállam vagy más állam, adóazonosító szám (ha ilyennel rendelkezik), születési helye és ideje, továbbá - amennyiben ez az információ rendelkezésre áll - az Ellenőrzést gyakorló személy típusa;   
· a számla száma (ennek hiányában azzal egyenértékű azonosító), valamint a számlaszám (vagy azonosító) típusa;   
· a számla egyenlege vagy értéke (az adóév végén, illetve ha a számlát évközben lezárták, a számla lezárásának ténye;   
· Letétkezelői Számla esetében:   
a) a kamat és az osztalék bruttó összege, valamint a számlán tartott eszközökhöz kapcsolódóan keletkező, az adóévben a számlára (vagy a számlához kapcsolódóan) befizetett vagy azon jóváírt egyéb bevétel bruttó összege, valamint   
b) a pénzügyi eszközök értékesítéséből vagy visszaváltásából származó, az adóévben a számlára befizetett vagy azon jóváírt bruttó bevétel, amely tekintetében a Bank letétkezelőként, befektetési vállalkozásként, meghatalmazottként vagy egyéb módon a Számlatulajdonos megbízottjaként működött közre;   
· Betéti Számla esetében az adóévben a számlára befizetett vagy azon jóváírt kamat bruttó 
összege;   
· Betéti, valamint letétkezelői számlának nem minősülő számláknál az adóévben a Számlatulajdonos részére a számlával kapcsolatban kifizetett vagy jóváírt bruttó összeg, amelynek a Bank a kötelezettje vagy adósa, ideértve az adóévben a visszaváltásokból származó, a Számlatulajdonos részére teljesített kifizetések összevont összegét.   
A NAV az automatikus információcsere keretében minden év szeptember 30-ig közli Érintett állam adóhatóságával a CRS szabályozásban érintett pénzügyi számlákra vonatkozó információkat. A Bank az adatszolgáltatás tényéről az érintett Számlatulajdonost a NAV felé történő adatátadást követő 30 napon belül tájékoztatja.   

Tájékoztatás személyes adatok kezeléséről
A személyes adatok kezelése a jogszabályokban előírt adóügyi átvilágítás és adatszolgáltatás teljesítése céljából történik, az ügyfél adóilletőségének megállapítása és a NAV részére történő kötelező adatszolgáltatás érdekében. Az adatkezelés jogalapja jogi kötelezettség teljesítése az Európai Parlament és a Tanács (EU) 2016/679 rendeletének 6. cikk (1) bekezdés c) pontja alapján. 
A Bank a CRS szerinti adatszolgáltatást a Nemzeti Adó‑ és Vámhivatal részére teljesíti, amely az automatikus információcsere keretében továbbítja az adatokat az érintett állam adóhatósága felé. A személyes adatok megőrzési ideje az üzleti kapcsolat megszűnésétől számított 8 év. Az adatkezelés részletes leírása, valamint az érintettek jogai és azok gyakorlásának módja a Bank honlapján elérhető adatkezelési tájékoztatóban található.
1.számú melléklet 
	
	
	ÉRINTETT ÁLLAMOK (Magyarországon kívül)  

	2016. január 1-jétől:   
	 
	 
	 
	 

	1. Albánia   	  
	  
	26. Franciaország   
	  
	51. Marshall-szigetek   

	2. Anguilla   	  
	  
	27. Ghána   	  
	  
	52. Mauritius   

	3. Antigua és Barbuda   
	  
	28. Gibraltár   	  
	  
	53. Mexikó  

	4. Argentína   	  
	  
	29. Görögország    
	  
	54. Montserrat   

	5. Aruba   	  
	  
	30. Grenada   	  
	  
	55. Németország   

	6. Ausztrália   	  
	  
	31. Guernsey   	  
	  
	56. Niue   

	7. Ausztria   	  
	  
	32. Hollandia   	  
	  
	57. Norvégia   

	8. Barbados   	  
	  
	33. Horvátország   
	  
	58. Olaszország   

	9. Belgium   	  
	  
	34. India   	  
	  
	59. Portugália   

	10. Belize   	  
	  
	35. Indonézia   	  
	  
	60. Románia  

	11. Bermuda   	  
	  
	36. Írország   	  
	  
	61. Saint Lucia   

	12. Brit Virgin-szigetek  
	  
	37. Izland   	  
	  
	62. Saint Vincent és  a Grenadine-szigetek  

	13. Bulgária   	  
	  
	38. Japán   	  
	  
	63. Szamoa   

	14. Chile   	  
	  
	39. Jersey   	  
	  
	64. San Marino   

	15. Ciprus   	  
	  
	40. Kajmán-szigetek   
	  
	65. Seychelle-szigetek   	  	  

	16. Cook-szigetek   
	  
	41. Kanada   	  
	  
	66. Sint Maarten    	  

	17. Costa Rica   	  
	  
	42. Kolumbia   	  
	  
	67. Spanyolország   

	18. Curaçao   	  
	  
	43. Dél - Korea   	  
	  
	68. Svájc   

	19. Csehország    
	  
	44. Lengyelország   
	  
	69. Svédország    	  	  

	20. Dánia   	  
	  
	45. Lettország   	  
	  
	70. Szlovák Köztársaság   

	21. Dél-Afrika   	  
	  
	46. Liechtenstein   
	  
	71. Szlovénia   

	22. Egyesült Királyság   
	  
	47. Litvánia   	  
	  
	72. Turks és Caicos-szigetek   

	23. Észtország   	  
	  
	48. Luxemburg    
	  
	73. Új-Zéland  	  	  	  

	24. Feröer-szigetek   
	  
	49. Málta   	  
	 
	 

	25. Finnország     
  
2017. január 1-jétől:   
	  
	50. Man-sziget  
	 
	 

	1. Andorra   	  
	  
	5. Kínai Népköztársaság     
	9. Nauru   

	2. Brazília   	  
	  
	6. Kuvait   	  	  
	10. Orosz Föderáció   

	3. Grönland   	  
	  
	7. Malajzia   	  	  
	11. Saint Kitts és Nevis  

	4. Izrael    	  
  
2018. január 1-jétől:   
	  
	8. Monaco   	 
	 

	1. Azerbajdzsán    
	  
	7. Mayotte   	  	  
	13. Pakisztán  

	2. Bahrein   	  
	  
	8. Réunion   	  	  
	14. Szaúd-Arábia   

	3. Egyesült Arab Emírségek   
	9. Saint-Barthelemy   	  
	15. Szingapúr   

	4. Francia Guyana   	  
	10. Bonaire, Sint Eustatius és Saba  16. Törökország  

	5. Guadeloupe    	  
	11. Libanon   

	6. Martinique   	  	  
  
2019. január 1-jétől:   
	12. Nigéria  

	1. Bahama szigetek   	  
	4. Kazahsztán   	  	  	7. Panama   

	2. Hong-Kong   	  
	  
	5. Libéria   
	  
	
	  
	8. Uruguay   

	3. Katar    	  
2021. január 1-jétől:  
	  
	6. Makaó   
	
	
	
	

	1. Brunei   	  
	  
	3. Ecuador  
	  
	
	   
	5. Új Kaledónia   

	2. Dominikai Közösség   2023. január 1-jétől:  
	 
	4. Omán   
	  
	
	  
	6. Vanuatu   

	1. Jamaica   	  
	  
	4. Marokkó  
	  
	
	  
	 7. Peru    	  	  

	2. Kenya   	  
	  
	5. Moldova  
	  
	
	  
	 8. Thaiföld   

	3. Maldív szigetek   
	  
	6. Montenegró  
	  
	 
	  
	 9. Uganda  	 

	2024. január 1-jétől:  
	
	 
	
	
	
	

	1. Georgia  	  
	  
	  
	
	
	
	

	2. Ruanda   	  
	  
	 
	
	
	
	

	3. Ukrajna   
	  
	  
	
	
	
	

	2025. január 1-jétől: 
	

	1. Kamerun 	 	 
	 

	2. Örményország	 	 
	

	3. Szenegál	 
	 



	2026. január 1-jétől: 
	

	1. Franciaország következő tengerentúli területei: 
- Új-Kaledónia	 
	 

	2. Mongólia 	 	 
	

	3. Pápua Új-Guinea
4. Trinidad és Tobago 	 
	 


 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
2.számú melléklet  
Fogalommeghatározás  
  
1. Aktív Nem Pénzügyi Jogalany: minden olyan Nem Pénzügyi Jogalany, amely teljesíti a következő feltételek valamelyikét:   
a) az előző adóévben bruttó jövedelmének kevesebb mint 50%-a volt passzív jövedelem, és az előző adóévben a Nem Pénzügyi Jogalany eszközeinek kevesebb mint 50%-a állt olyan eszközökből, amelyekből passzív bevétel származott, vagy passzív bevétel szerzés céljából tartották őket;   
b) részvényeivel rendszeresen kereskednek szabályozott értékpapír-piacon, vagy olyan Jogalany Kapcsolt Jogalanya, amelynek részvényeivel rendszeresen kereskednek szabályozott értékpapír-piacon;   
c) Kormányzati Jogalany, Nemzetközi Szervezet, Központi Bank vagy olyan Jogalany, amely teljes egészében az említett egy vagy több Szervezet/Jogalany tulajdonában van;   
d) tevékenysége egy vagy több olyan leányvállalat jegyzett tőkéjének (részben vagy egészben történő) birtoklásához vagy az ezek számára biztosított finanszírozáshoz és szolgáltatásnyújtáshoz köthető, amelyek a Pénzügyi Intézmények tevékenységétől eltérő üzleti tevékenységet folytatnak, azzal, hogy a Jogalany nem tekinthető Aktív Nem Pénzügyi Jogalanynak abban az esetben, ha a Jogalany befektetési alapként vagy ilyen elnevezéssel működik, ideértve a magántőke-alapot, a kockázati tőke-alapot, a hitelből történő kivásárlásra szakosodott alapot vagy bármely olyan befektetési eszközt, amelynek célja, hogy vállalatokat vásároljon fel vagy finanszírozzon, és így ezekben a vállalatokban - befektetési céllal - tőkeeszközök formájában részesedéssel rendelkezzen;   
e) jelenleg nem végez és korábban sem végzett tevékenységet, de a Pénzügyi Intézményekétől eltérő tevékenység finanszírozása céljából tőkét fektet be eszközökbe, feltéve, hogy alapítását követő 24 hónap elteltével már nem teljesíti ezt a feltételt;   
f) az adóévet megelőző öt évben nem volt Pénzügyi Intézmény és eszközeinek felszámolása vagy tevékenységének átszervezése a Pénzügyi Intézményekétől eltérő tevékenység folytatása vagy újraindítása érdekében folyamatban van;   
g) elsősorban finanszírozási és fedezeti ügyleteket folytat nem Pénzügyi Intézménynek minősülő Kapcsolt Jogalanyokkal vagy azok javára, feltéve, hogy az említett Kapcsolt Jogalanyok csoportja elsősorban a Pénzügyi Intézmények tevékenységétől eltérő tevékenységet folytat; vagy   
h) az alábbi követelmények mindegyikének megfelel:   
ha) az e szerinti tagállamban, más államban vagy az illetősége szerinti más joghatóságban kizárólag vallási, jótékonysági, tudományos, művészeti, kulturális, sport- vagy oktatási céllal hozták létre és működtetik, vagy az illetősége szerinti tagállamban, más államban vagy az illetősége szerinti más joghatóságban hozták létre és ott működtetik, és szakmai szervezet, ipari egyesület, kereskedelmi kamara, munkavállalói szervezet, mezőgazdasági vagy kertészeti szervezet, polgári szervezet vagy kizárólag a társadalmi jólét előmozdítása érdekében tevékenykedő szervezet;   
hb) az illetősége szerinti tagállamban, más államban vagy az illetősége szerinti más joghatóságban mentes a jövedelemadó alól;   
hc) nincs olyan részvényese vagy tagja, akinek vagy amelynek a Jogalany jövedelmében vagy az 
eszközeiben tulajdonosi vagy kedvezményezetti érdekeltsége van;   
  
 
2. Befektetési Jogalany: bármely Jogalanyt jelenti,   
a) amely az ügyfél részére vagy annak megbízásából üzletszerűen végzi az alábbi egy vagy több tevékenységet vagy műveletet:   
i. kereskedelem pénzpiaci eszközökkel (csekkek, bankjegyek, letéti jegyek, derivatívák stb.); devizával; tőzsdére bevezetett eszközökkel, illetve kamatra és indexre szóló eszközökkel; átruházható értékpapírokkal; valamint áruhoz kapcsolódó tőzsdei határidős ügyletre vonatkozó kereskedelem;   
ii. magán és kollektív portfólió kezelése; vagy   
iii. Pénzügyi Eszközök vagy pénzek egyéb módon való befektetése vagy kezelése más személyek megbízása alapján; vagy   
b) amelynek bruttó jövedelme elsősorban Pénzügyi Eszközök befektetéséből, újrabefektetéséből és kereskedelméből származik, ha a Jogalanyt az A(6)(a) albekezdésében meghatározott Betéti Intézmény, Letétkezelő Intézmény, Meghatározott Biztosító Társaság vagy Befektetési Jogalany irányítja. A Jogalany akkor végzi üzletszerűen az A(6)(a) albekezdésében meghatározott egy vagy több tevékenységet, vagy az A(6)(b) albekezdés alkalmazásában a bruttó jövedelme akkor származik elsősorban Pénzügyi Eszközök befektetéséből, újrabefektetéséből és kereskedelméből, ha a Jogalany fenti tevékenységnek tulajdonítható bruttó bevétele eléri vagy meghaladja a Jogalany bruttó bevételének 50 százalékát az alább meghatározott időszakok közül a rövidebb időszak alatt: (i) azon három éves időszak alatt, amely az elszámolás évét megelőző december 31-én ér véget; vagy (ii) azon időszak alatt, amióta a Jogalany létezik. A „Befektetési Jogalany” kifejezés nem foglalja magában az Aktív Nem Pénzügyi Jogalanynak minősülő Jogalanyt, mivel az megfelel a D(9)(d)(g) albekezdésekben meghatározott feltételeknek. Ezen bekezdést a „pénzügyi intézmény” Pénzügyi Akciócsoport (FATF) Ajánlásaiban szereplő meghatározásának hasonló nyelvezetével összhangban kell értelmezni.   
  
3. Betéti Intézmény: olyan Jogalanyt jelent, amely betéteket fogad normál banki vagy hasonló tevékenység során.   
  
4. Letétkezelő Intézmény: olyan Jogalanyt jelent, amely üzleti tevékenysége meghatározó részeként Pénzügyi Eszközöket kezel mások megbízásából. A Jogalany akkor kezel Pénzügyi Eszközöket mások megbízásából üzleti tevékenysége meghatározó részeként, ha a Jogalany Pénzügyi Eszközök kezeléséből és a kapcsolódó pénzügyi szolgáltatásokból származó bruttó bevétele eléri vagy meghaladja a Jogalany bruttó bevételének 20 százalékát az alább meghatározott időszakok közül a rövidebb időszak alatt: (i) azon három éves időszak alatt, amely az elszámolás évét megelőző december 31-én ér véget (vagy a naptári évtől eltérő elszámolási időszak utolsó napján); vagy (ii) azon időszak alatt, amióta a Jogalany létezik.  
  
5. Nem Pénzügyi Jogalany: olyan Jogalany, amely nem Pénzügyi Intézmény.   
  
6. Passzív Nem Pénzügyi Jogalany:   
a) olyan Nem Pénzügyi Jogalany, amely nem Aktív Nem Pénzügyi Jogalany; vagy   
b) olyan, az A/6. b) pontban meghatározott Befektetési Jogalany, amely nem valamely Résztvevő joghatóság Pénzügyi Intézménye.   
  
7. Pénzügyi Intézmény: Letétkezelő Intézményt, Betéti Intézményt, Befektetési Jogalanyt vagy Meghatározott Biztosító Társaságot jelent.   	 

